O‘zbekistonda sakkiz yadroli eng arzon smartfon 700 ming so‘mdan sotila boshlandi

Toshkent shahrida mashhur bo‘lmagan Doogee nomli Xitoy kompaniyasining DG550 (Dagger) smartfoni sotila boshlandi. Bu haqda Mobinfo.uz ma’lumotiga asoslanib “Parol” nashri xabar berdi.

Smartfonda 5,5 dyuym 1280×720 pikselli displey, 1,7 GGs chastotaga ega sakkiz yadroli MT6592 protsessori, 1 Gb tezkor va 16 Gb ichki xotira (+MicroSD), 5 megapikselli old va 13 megapikselli orqa kamera, 2600 mA·soat quvvatga ega batareya, Wi-Fi, Bluetooth, GPS o‘rnatilgan.
U ikki SIM-kartada va Android 4.2.9 operatsion tizimida ishlaydi. Ushbu smartfon Toshkent shahrida 716 ming so‘mdan sotilmoqda va sakkiz yadroli smartfonlar orasida eng arzoni hisoblanadi.
Shuningdek, O‘zbekistonda sotilayotgan eng arzon smartfonlarning narxlari bilan ushbu maqolamizda tanishishingiz mumkin.